עיר עצמאית (גרמניה)

עיר עצמאית (בגרמנית: kreisfreie Stadt, קְרַייסְפְרָאיֶה שְטַאדְט) היא עיר שאינה כפופה מנהלית למחוז מסוים. 

שש עשרה מדינות גרמניה מחולקות ל-402 מחוזות, שמתוכם 107 מוגדרים כמחוזות עירוניים (kreisfreie Stadt או Stadtkreis, שְטַאדְטְקְרַייס). ערים אלו הן מחוז בפני עצמן, ומופיעים ברשימת המחוזות של גרמניה.

ברשימת הערים העצמאיות, שלוש הערים בעלות המעמד הרשמי של עיר-מדינה הן ברלין, המבורג וברמן (ברמן עצמה מורכבת משתי ערים: ברמן וברמרהאפן).

העיר העצמאית הגדולה ביותר בגרמניה היא ברלין, והקטנה ביותר היא צווייבריקן שבריינלנד-פפאלץ. ב-107 הערים העצמאיות חיים כ-25 מיליון תושבים.

 ראו גם 
 מדינות גרמניה
 מחוזות גרמניה

קטגוריה:גרמניה: חלוקה מנהלית